Diari Oficial de la Generalitat Valenciana


Sumari del DOGV 2806, del 07-08-1996 (1996/838996)

ORDRE de 30 de juliol de 1996, de la Conselleria de Cultura, Educació i Ciència, per la qual es creen llocs de treball i unitats, i es modifica la denominació i altres aspectes de determinats centres públics d'Educació Infantil, Educació Preescolar, Educació Primària i Educació Especial de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2806

Data del DOGV
:   07-08-1996

Secció del DOGV
:   ALTRES DISPOSICIONS

Número del document
:   1996/838996


Data del document
:   30-07-1996

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

ORDRE de 30 de juliol de 1996, de la Conselleria de Cultura, Educació i Ciència, per la qual es creen llocs de treball i unitats, i es modifica la denominació i altres aspectes de determinats centres públics d'Educació Infantil, Educació Preescolar, Educació Primària i Educació Especial de la Comunitat Valenciana.   
El Reial Decret 895/1989, de 14 de juliol (BOE del 20), pel qual s'aprova la provisió de llocs de treball en centres públics de Preescolar, Educació General Bàsica i Educació Especial estableix, en l'article 8, els llocs de treball susceptibles de provisió i preveu que les comunitats autònomes que tinguen assumides competències en matèria d'educació puguen incorporar a més altres llocs de treball de caràcter docent, en funció de la programació dels ensenyaments que establisquen i amb uns requisits específics per al seu exercici que es determinaran en les respectives relacions de llocs de treball.  
El Reial Decret 1.487/1994, d'1 de juliol, pel qual es modifica i completa el Reial Decret 986/1991, de 14 de juny, en què s'aprova el calendari d'aplicació de la nova ordenació del sistema educatiu, estableix que, l'any 1996/97, s'implantarà, amb caràcter general, el primer curs d'Educació Secundària Obligatòria i deixarà d'impartir-se el setè curs d'Educació General Bàsica.  
L'Ordre de 17 de febrer de 1992 (DOGV de 27 de març), per la qual es determina el calendari d'aplicació de l'Educació Primària i s'adequa la denominació dels centres públics, estableix, en la disposició transitòria primera que, provisionalment i mentre que es defineixen les plantilles tipus per les quals es determinen els llocs de treball dels centres públics d'Educació Primària, continuarà en vigor la normativa que regula les plantilles tipus i els llocs de treball dels centres d'Educació General Bàsica.  
El 18 de juny de 1996, el Govern Valencià va acordar ratificar l'Acord firmat el 7 de juny de 1996, entre la Conselleria de Cultura, Educació i Ciència i les organitzacions sindicals d'ensenyament, sobre plantilles i condicions de treball del professorat no universitari dels centres docents públics dependents d'aquesta, indicant que la conselleria esmentada i la Conselleria d'Economia i Hisenda realitzaran les actuacions que calguen per a dur a terme el que es preveu en l'acord esmentat.  
La Direcció General d'Ordenació i Innovació Educativa i Política Lingüística, fent ús de les seues competències i d'acord amb el que s'estableix en l'article 11 de l'Ordre d'1 de setembre de 1984, de la Conselleria de Cultura, Educació i Ciència, per la qual es desplega el Decret 79/1984, ha aprovat l'aplicació i el desplegament de programes d'ensenyaments en valencià per part de determinats centres docents dels nivells referits.  
D'acord amb el que s'estableix en l'article 4 del Reglament Orgànic i Funcional de les Escoles d'Educació Infantil i dels Col·legis d'Educació Primària Públics, aprovat pel Decret 188/1994, de 13 de setembre, determinats centres dels citats nivells han sol·licitat el seu canvi de denominació.  
Per tot això, i estudiada la demanda de llocs escolars, per a fer possible que els ensenyaments prevists puguen impartir-se en les millors condicions en el marc legal que hi pogués correspondre, es fa necessari crear llocs de treball i modificar la composició per unitats, la denominació i altres aspectes de determinats centres públics d'Educació Infantil, Educació Preescolar, Educació Primària i Educació Especial de la Comunitat Valenciana.   
Vists els expedients i estudiades les propostes efectuades per les direccions territorials de Cultura i Educació d'Alacant, Castelló i València.  
Vista l'Ordre de 24 de maig de 1990, de la Conselleria de Cultura, Educació i Ciència (DOGV de 7 de juny), per la qual s'estableixen els criteris de catalogació i es determinen els llocs de treball docent dels centres públics, modificada per l'Ordre de 25 d'abril de 1991 (DOGV de 31 de maig).  
De conformitat amb el que s'estableix en l'article primer del Reglament Orgànic i Funcional de les Escoles d'Educació Infantil i dels Col·legis d'Educació Primària Públics, aprovat pel Decret 188/1994, de 13 de setembre, i fent ús de les atribucions que em confereix l'article 35 de la Llei 5/1983, de 30 de desembre, de Govern Valencià:   
ORDENE  
Primer  
Es creen llocs de treball docent i unitats als centres públics assenyalats en l'annex I, d'acord amb les especificacions indicades en aquest.  
Segon  
Es creen els llocs de treball docent, amb caràcter itinerant, als centres públics assenyalats en l'annex II, d'acord amb les especificacions indicades en aquest.  
Tercer  
Cessen en les seues activitats els centres públics assenyalats en l'annex III i se suprimeixen les unitats i llocs de treball que s'hi indiquen.  
Quart  
Canvien la denominació els centres públics assenyalats en l'annex IV, en el sentit que s'hi especifica.  
Cinquè  
Es modifica la modalitat lingüística dels centres públics assenyalats en l'annex V, d'acord amb les especificacions indicades en aquest.  
Sisè  
Canvia el domicili dels centres públics assenyalats en l'annex VI, d'acord amb les especificacions indicades en aquest.  
DISPOSICIONS ADDICIONALS  
Primera  
Resta sense efecte el cessament d'activitats del Col·legi Públic de Benichembla, amb codi 99824700, establert per l'Ordre de 14 de març de 1995 (DOGV de 24.03.95), del conseller d'Educació i Ciència.  
Segona  
En compliment de l'acord de col·laboració entre la Conselleria de Cultura, Educació i Ciència i la Conselleria de Sanitat i Consum, per a l'atenció educativa de l'alumnat d'edat escolar internat en institucions hospitalàries públiques, les unitats pedagogiques hospitalàries assenyalades en l'annex VII seran dotades pel professorat especialista que s'especifica en aquest, tenint en compte que la seua provisió es realitzarà mitjançant convocatòria específica que regularà la Conselleria de Cultura, Educació i Ciència.  
Tercera  
Aquesta disposició s'inscriurà en el Registre de Centres Docents de la Comunitat Valenciana.  
DISPOSICIó TRANSITòRIA  
única  
Fins que no es duga a terme el desplegament reglamentari de la situació dels mestres itinerants a què fa referència l'apartat II de l'acord entre la Conselleria de Cultura, Educació i Ciència i les organitzacions sindicals d'ensenyaments sobre plantilles i condicions de treball del professorat no universitari de centres docents públics dependents d'aquesta, firmat el 7 de juny de 1996, els mestres destinats als llocs de treball docent a què es refereix l'apartat segon d'aquesta ordre percebran les indemnitzacions per despeses de desplaçaments que els puga correspondre, d'acord amb el que s'estableix en el Decret 200/1985 i les normes que el despleguen.  
DISPOSICIONS FINALS  
Primera  
Autoritze les direccions generals de Centres Docents, de Personal i d'Ordenació i Innovació Educativa i Política Lingüística perquè, en l'àmbit de les seues respectives competències, adopten totes les mesures necessàries per a l'execució del que s'estableix en aquesta ordre.  
Segona  
Aquesta ordre entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes es referiran al començament del curs escolar 1996/97.  
Tercera  
Contra aquesta ordre, que posa fi a la via administrativa, s'hi podrà interposar recurs contenciós administratiu, després de comunicar-ho prèviament a l'òrgan que va dictar l'acte impugnat, segons el que s'estableix en l'article 110.3 de la Llei 30/1992, davant del Tribunal Superior de Justícia de la Comunitat Valenciana, en el termini de dos mesos comptadors des de la publicació de l'ordre en el Diari Oficial de la Generalitat Valenciana, de conformitat amb el que s'estableix en l'article 58.3 de la Llei de la Jurisdicció Contenciosa Administrativa.  
València, 30 de juliol de 1996  
La consellera de Cultura, Educació i Ciència,  
MARCELA MIRó PÉREZ